 Aịzaya 48  Nụrụnụ ihe a, ụlọ Jekọb, unu ndị na-aza aha Izrel, ndị sikwa na mmiri Juda pụta, unu ndị na-eji aha Jehova aṅụ iyi, ndị na-akpọ aha Chineke Izrel, ma ọ bụghị neziokwu, ọ bụghịkwa nezi omume.Ha akpọwo onwe ha ndị si nobodo nsọ, ha adaberewokwa na Chineke Izrel, Jehova nke ụsụụ ndị agha bụ aha ya.Ekwuwo m ihe mbụ niile malite ọbụna noge ahụ, ọ bụkwa nọnụ m ka ha si pụta, m wee na-eme ka a nụ ha. Na mberede, m mere ihe, ihe ndị ahụ wee mee.Nihi na m maara na unu bụ ekwe ekwe, na olu unu bụ akwara ígwè, egedege ihu unu bụkwa ọla kọpa,anọgidekwara m na-akọrọ gị ha malite noge ahụ. Tupu ha emee, m mere ka ị nụ ha, ka ị ghara ịsị, Ọ bụ arụsị m mere ha, ọ bụkwa ihe oyiyi m a pịrị apị na ihe oyiyi m a wụrụ awụ nyere iwu ka ha mee.Ị nụla. Hụ ha dum. Ọ bụ na unu agaghị akọsa ya? Emewo m ka unu nụrụ ihe ọhụrụ malite ugbu a, ọbụna ihe e debere edebe, bụ ndị unu na-amaghị.A ga-eke ha ugbu a, e keghị ha noge gara aga, ọbụna ihe ị na-anụghị tupu taa, ka ị ghara ịsị, Lee! Ha bụ ihe m ma ama.Ị nụghị, ị maghịkwa, e megheghịkwa ntị gị emeghe kemgbe oge dị anya gara aga. Nihi na m maara na ị nọ na-aghọ aghụghọ, a kpọwokwa gị onye si nafọ bụrụ onye mmebi iwu.M ga-achịkwa iwe m nihi aha m, m ga-ejide onwe m nebe ị nọ nihi otuto m ka e wee ghara ibipụ gị.Lee! Anụchawo m gị, ma ọ bụghị dị ka ọlaọcha. Ahọrọwo m gị noké ọkụ nke e ji agbaze ihe nke bụ ihe isi ike.Nihi mụ onwe m, ee, ọ bụ nihi mụ onwe m ka m ga-eme ya, nihi na olee otú m ga-esi kwe ka e metọọ aha m? Agaghịkwa m enye onye ọzọ otuto m.Gee m ntị, gị Jekọb, geekwa m ntị, gị Izrel, bụ onye m kpọrọ. Abụ m otu Onye ahụ. Abụ m onye mbụ. Abụkwa m onye ikpeazụ.Ọ bụkwa aka m tọrọ ntọala ụwa, ọ bụkwa aka nri m gbatịrị eluigwe. M na-akpọ ha òkù ka ha guzokọta ọnụ.Zụkọtanụ, unu niile, nụrụkwanụ. Ònye nime ha kọrọ ihe ndị a? Jehova hụrụ ya nanya. Ọ ga-eme ihe dị ya mma nahụ Babịlọn, ogwe aka ya ga-emegidekwa ndị Kaldia.Mụ onwe m ekwuwo okwu. Akpọwokwa m ya. Akpọbatawo m ya, m ga-emekwa ka ụzọ ya gaa nke ọma.Bịaruonụ m nso. Nụrụnụ ihe a. Malite ná mbido, ọ dịghị mgbe m nọrọ nebe zoro ezo kwuo okwu. Malite mgbe o mere, anọ m ya.Nke a bụ ihe Jehova, Onye Mgbapụta gị, bụ Onye Nsọ Izrel, kwuru: Mụ onwe m, Jehova, bụ Chineke gị, Onye na-akụziri gị otú ị ga-esi baara onwe gị uru, Onye na-eme ka i jee ije nụzọ i kwesịrị iso.A sị nnọọ na ị ga-aṅa ntị nihe m nyere niwu! Mgbe ahụ, udo gị ga-adị nnọọ ka osimiri, ezi omume gị ga-adịkwa ka ebili mmiri nke oké osimiri.Ụmụ gị ga-adịkwa ka ájá. Ụmụ si nahụ gị pụta ga-adịkwa ka mkpụrụ ájá. A gaghị ebipụ aha ha, a gaghịkwa ehichapụ ya nihu m.Sinụ na Babịlọn pụọ! Sinụ nala ndị Kaldia gbapụ. Jirinụ iti mkpu ọṅụ kọsaa ya, meenụ ka a nụ ihe a. Meenụ ka ọ daruo na nsọtụ ụwa. Kwuonụ, sị: Jehova agbapụtawo ohu ya bụ Jekọb.Akpịrị akpọghị ha nkụ mgbe o mere ka ha jee ije ọbụna nebe tọgbọrọ nefu. O mere ka mmiri si noké nkume gbapụtara ha, o wee gbawaa oké nkume ka mmiri wee gbapụta.Udo adịghịrị ndị ajọ omume, ka Jehova kwuru. 